Hey, gentleman! Kvinner skylder deg ikke samleie

Feminist (18)

15. feb. 2016 11:29 Sist oppdatert 15. februar 2016

Kvinners vennskap er ikke en trøstepremie. Det er en gave, skriver feminist (18). NTB Scanpix/fotolia

Si ;D-innlegg: Du kan ikke bare åpne døren for en person med vagina, flippe fedoraen din og forvente litt kjønnslig omgang.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Kjære gentleman (16), som skriver i Si ;D søndag 14. februar.

Ut ifra det du skriver må du være guds gave til jenter verden over, men det eneste jeg leser er «Selverklært gentleman blir sint og smålig når han oppfører seg som et godt menneske og ikke får sex i retur».

Ingen ønsker en narsissist

Kvinner skylder deg ikke samleie bare fordi du ikke oppfører deg som en drittsekk.

Du kan ikke bare åpne døren for en person med vagina, flippe fedoraen din (hatt, red.anm) og forvente litt kjønnslig omgang.

Du er fortsatt ekstremt ung. De fleste jenter vil ha snille og gode gutter, men ingen ønsker en narsissistisk «nice guy», som tror han har en automatisk rett på kroppen deres.

Kvinner merker fort hva en gutt er ute etter, og når du bare gjør gode gjerninger for å få noe tilbake, er det ikke rart de ikke er interessert i «noe mer».

Kvinners vennskap er en gave!

Din tankegang er et flott eksempel på vrangforestillinger menn blir sosialisert inn i i barndommen.

«The friend zone» er ingenting mer enn en bitter unnskyldning menn har skapt for å slippe å se sannheten: Ikke alle kvinner ønsker å ha penis i vagina med deg.

Kvinners vennskap er ikke en trøstepremie. Det er en gave.

Kvinners vennskap er ikke en trøstepremie. Det er en gave.

Du er heldig som har så mange kvinnelige venner, det er bare så synd at du kun ønsker å tilbringe tid med dem i håp om å komme ned i buksen deres.

Jeg vil anbefale deg å endre tankegangen din litt. Les litt feministisk litteratur, skaff deg en katt, vask fedoraen din.

Kanskje du også kan vurdere å sette litt pris på de flotte vennskapene man kan få om man ikke oppfører seg som en selv-involvert narsissist.

Lykke til!

Følg Aftenposten Si ;D påFacebook, Twitter og Snapchat (aft.sid)

Her kan du lese innlegget til gentleman:

Les også Når de fleste gutter på min alder drar på fest har de ett mål for øye: Å få seg et ligg.

Vil du lese flere innlegg om unge gutters hverdag?

Vetle Mikkelsen (19):

Les også Gentlemansidealet er utdatert. Dersom du identifiserer deg som mann, er du mann

Helen Skogstad (20):

Les også En 14 år gammel gutt gråt: «Jeg vil ikke hjem. Mamma kommer til å kjefte på grunn av karakterene mine»

Les også Syv gutter skriver: Dette er utfordringene med å være ung gutt i dag

Gutt (20):

Les også De eldre guttene skulle banke meg. Da bestemte jeg meg for å bli stor - og trente 10-15 ganger i uken

Hver uke kommer Si ;D med en podcast. Denne uken er temaet mobbing.

Der kan du blant annet møte Victoria Grøtting (18) og Henriette Oudmayer Simensen (16) fra Sykt Perfekt., som begge er blitt mobbet. Grøttings oppgjør med mobberne er blitt delt av nærmere 25 000 på Facebook. Hva skjedde etterpå?

Du kan abonnere på podcasten i iTunes, søke på Si ;D i din podcast-app eller høre den med ett klikk her: